Csökkentette elõrejelzését a Michelin
Csökkentette idei egész éves elõrejelzését a francia Michelin, miután elsõ negyedéves eladásai az egy évvel korábbitól 2,6 százalékkal elmaradtak, a magas nyersanyag árak és kedvezõtlen árfolyamhatások miatt.
Bevételei az elsõ negyedben így 4,091 milliárd euróra csökkentek az egy évvel korábbi 4,2 milliárd euróról.

Az árfolyamhatások kiszûrésével a bevételek 2,9 százalékkal nõttek.

Az év egészére a cég 600 millió eurós pótlólagos költséget vár a nyersanyagárak töretlen emelkedése nyomán.

Üzemi eredményét a cég az idei év egészére a tavalyi szintet megközelítõen valószínûsíti, és nettó eladásait mérsékelten várja nõni. Korábban növekedést várt az éves üzemi eredményben.

Korábbi bejelentése szerint ezentúl a nyersolaj piaci árváltozásához igazítja abroncsainak árváltozását nagybani vevõi számára a Michelin. A gyártó szerint a gumik költségének 60 százaléka az olajhoz és származékaihoz kapcsolható. Az új tarifapolitika célja a Michelin bejelentése szerint világossá tenni, elsõsorban az autóipari vevõk számára, mi és mennyi az, ami az alapanyag drágulásától függ. A gumigyártókat nehéz helyzetbe hozza a nyersolaj idei markáns drágulása.

A Michelin-gumi ára a jelentések szerint a Brent olajféleség jegyzésének változását követve alakul, ha ez a változás eléri egy hónap elteltével az 5 dollárt. A Michelin havonta végez a jövõben ármegállapítást termékeire.
elõrejelzés árupiac árak Michelin olajpiac